Árkádiai Birodalom

Az Árkádiai Birodalom zászlaja

Az Árkádiai Birodalom az ismert világ legősibb, már ezeréves birodalma. Ismert még egyéb neveken, mint az Ősi Birodalom, Sol Invictus Birodalma, vagy A Birodalom; köznyelvileg azonban Árkádiai Birodalomnak szokás nevezni őshazája, Árkádia kontinense miatt. Fővárosa Phocea, mely az Ősi Birodalom fővárosa is volt. Főkancellárja jelenleg Berloc Gorgiou.

.

## Történelme

### Ókor

Az Árkádiai Birodalom ezeréves birodalom, mely az idők kezdete óta fenn áll. Valójában a birodalom alapítását használják az ismert világon mindenütt az időszámítás kezdeteként. Ősi történelméért lásd: Közös lore.

### Jelenkor

A birodalom legnagyobb tragédiája az alapítása utáni 605. évben történt. Ez előtt már száz évig nyugtalanság és belső konfliktusok jellemezték a birodalmat. Feloszlása elkerülhetetlenné vált, rendszere már nem működött. Alapítása után 605-ben az Ősi Birodalom akkori formájában megszűnt létezni. Nem sokáig ám, hisz a hatalmat magukhoz ragadó senatorok közül főleg a kis arisztokraták egyben tartották a Senatust és megválasztották vezetőjüknek Listian Thanet, aki így a köztársaság történetének első kancellárja, majd később főkancellárja lett. Thane sereget szervezett és a Senatus támogatásával megosztotta, majd egyesével eltaposta a birodalom ellenségeit. A birodalom alapítása óta a legnagyobb hősként ünnepelték a rend visszaállításáért. Így egy évtizednyi konfliktust követően, 618-ban az Árkádiai Birodalom ismét a világra érkezett.

A Senatus ezúttal véglegesen eltörölte az uralkodó intézményét, mind princeps, mind dominus formájában. A birodalom vezetőjét a populus, azaz a nép választja a főkancellári tisztségbe 5 évre. A főkancellár a Senatussal közösen irányít és hoz törvényeket. Listian Thane a rend helyreállását követően, 620-ban lemondott tisztségéről, ezzel egy fontos precedenst lefektetve. A jövő főkancellárjai többségében tisztelték az új, köztársasági értékeket és 1-2 mandátumot követően visszavonultak az állam vezetésétől.

.

## Politika

### Kormányzat, központ

Az Árkádiai Birodalom mindenkori központja Phocea.

A birodalom törvényeit a Senatus hozza, mely arisztokrata családok sarjából, senatorokból áll. A senatori székek örökletesek és nem választottak.

Az új, köztársasági rendszerben az Árkádiai Birodalom különböző tisztségviselőkön keresztül tartja fenn a rendet. A legmagasabb tisztségviselői pozíció a főkancellári. A főkancellár a birodalom vezetője, akit a nép választ 5 évre. A főkancellár rendelkezik bizonyos szintű autonómiával és jogi tekintéllyel, melyet a birodalom mindennapjainak intézésére használ fel.

A főkancellár rendelkezik különböző alkancellárok jelöléséről, akiket a Senatus szavaz meg, ők a kormányzat különböző funkcióiért helyesek.

Fontos pozíció ezeken kívül a kormányzó, akiket a birodalom különböző provinciái élére nevez ki a Senatus. A kormányzók gyakorlatilag despotikus hatalommal rendelkeznek saját provinciájuk felett és gyakran korábban már elismert tisztségviselők közül kerülnek ki.

### Provinciák

A birodalom hatalmas területeit a provinciális rendszerrel uralja. Bár jelenleg a polgárháborús helyzetet követően a birodalom nem rendelkezik provinciákkal, a rendszer létezik, azonban passzív. A provinciák vezetői a kormányzók, akik autokratikus hatalommal rendelkeznek saját provinciájuk felett.

.

## Kultúra

### Etnikumok

Az Árkádiai Birodalom hagyományosan multikulturális birodalom, jelenleg is sokrétű és mindenféle népek lakják területeit.

### Kultúra

Az arisztokrata családok rendszeresen előszeretettel fordítanak pénzeket kulturális intézményekre és művészetekre, valamint művészek patronálására.

### Nyelv

A birodalom területén sok nyelv megtalálható, a birodalmi közös nyelv általánosan ismert, az államnyelv is ez.

### Vallás

Az Árkádiai Birodalom szigorú követője a Sol Invictus kultusznak. A lakosság több, mint 95%-a követi a kultuszt. A birodalom nagy mértékben produkál papokat és főpapokat.